บาทเปิด 35.19/20 บาทต่อดอลล่าร์  แข็งค่า
เงินบาทเปิดตลาด 35.19/20 บาทต่อดอลล่าร์  แข็งค่าหลังดอลล์อ่อนจากกังวลนโยบาย"ทรัมป์"-GDP Q4/59 สหรัฐฯต่ำกว่าคาด
31 ม.ค. 2560

เงินบาทเปิดตลาด 35.19/20 บาทต่อดอลล่าร์  แข็งค่าหลังดอลล์อ่อนจากกังวลนโยบาย"ทรัมป์"-GDP Q4/59 สหรัฐฯต่ำกว่าคาด
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.19/20 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 35.25/29 บาท/ดอลลาร์
วันนี้เงินบาทปรับตัวแข็งค่าขึ้นจากเมื่อวาน เป็นผลจากที่ดอลลาร์สหรัฐอ่อนค่าลงเพราะได้รับแรงกดดันจากเหตุที่มีการออกมาประท้วงนโยบายของนายโดนัลด์ ทรัมป์ ประธานาธิบดีคนใหม่ของสหรัฐ ประกอบกับตัวเลข GDP ไตรมาส 4/59 ของสหรัฐฯ ออกมาไม่ค่อยดีนัก
"ดอลลาร์อ่อนค่าลง เพราะได้รับแรงกดดันจากกรณีการประท้วงนโยบายของทรัมป์ รวมทั้ง GDP ไตรมาส 4 ของสหรัฐฯ ก็ออกมาไม่ค่อยดีนัก" นักบริหารเงิน ระบุ
นักบริหารเงิน คาดว่าวันนี้เงินบาทจะเคลื่อนไหวในกรอบ 35.15-35.25 บาท/ดอลลาร์